42. ΒΑΣΙΛΙΚΟΝ ΔΙΑΤΑΓΜΑ της 29 Ιουλ./4 Αυγ. 1949 Περί εκτελέσεως των παραγρ. 1, 2 και 3 του άρθρου 5 του Α.Ν. 207/1945 «περί καθορισμού της φορολογίας του καταναλισκομένου καπνού και παροχής πιστώσεων εις τας Καπνοβιομηχανίας «ως αντικατεστάθησαν υπό του άρθρου 9 του Α.Ν. 788/1948 «περί λήψεως διαφόρων φορολογικών μέτρων». Έχοντες υπ’ όψει: 1)τας διατάξεις των παραγράφων 1, 2 και 3 του άρθρ. 5 του Α.Ν. 207/1945 «περί καθορισμού της φορολογίας του καταναλισκομένου καπνού και παροχής πιστώσεως εις τας Καπνοβιομηχανίας», ως αύται αντικατεστάθησαν υπό του άρθρ. 9 του Α.Ν. 788/48 «περί λήψεως διαφόρων φορολογικών μέτρων» και 2)σύμφωνον υπ’ αριθ. 664/1948 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν. Σελ. 316(α) Τεύχος Η81-Σελ. 96 Άρθρ.1.-Δια την εφαρμογήν της παράγρ. 2 του άρθρ. 5 του Α.Ν. 207/1945, ως αύτη αντικατεστάθη υπό του άρθρ. 9 του Α.Ν. 788/1948, τα καθαρά κέρδη των Καπνοβιομηχανικών επιχειρήσεων προσδιορίζονται συμφώνως προς τας εκάστοτε ισχυούσας διατάξεις επί της Φορολογίας της Δ΄ Κατηγορίας των Καθαρών Προσόδων. Άρθρ.2.-1.Αι Καπνοβιομηχανικαί επιχειρήσεις υποχρεούνται όπως, εντός των μηνών Απριλίου, Ιουλίου, Οκτωβρίου και Ιανουαρίου εκάστου έτους, επιδίδωσιν εις τον αρμόδιον δια την φορολογίαν της Δ΄ Κατηγορίας Καθαρών Προσόδων Οικονομικόν Έφορον της έδρας των, δήλωσιν του κατά το προηγούμενον τρίμηνον πραγματοποιηθέντος αποτελέσματος εκ της παραγωγής και διαθέσεως των σιγαρέττων. 2.Εις ην περίπτωσιν τα εκ των εργασιών τριμήνου τινός προκύπτοντα καθαρά κέρδη υπερβαίνουσι το ανώτατον όριον καθαρού κέρδους, το καθοριζόμενον εκάστοτε δια των κατ’ εξουσιοδότησιν της παρ. 1 του άρθρ. 5 του Α.Ν. 207/1945 εκδιδομένων αποφάσεων του Υπουργικού Συμβουλίου, η Καπνοβιομηχανία υποχρεούται όπως, συν τη δηλώσει, προκαταβάλη εις το Δημόσιον Ταμείον το επί πλέον τούτου ποσόν. 3.Τα κατά την προηγουμένην παράγραφον προκαταβαλλόμενα καθαρά κέρδη συμψηφίζονται εις τα τοιαύτα της ετησίας διαχειριστικής περιόδου της Καπνοβιομηχανίας, εν περιπτώσει δε διαφοράς ενεργείται συμπληρωματική βεβαίωσις ή κατά περίπτωσιν έκπτωσις ή επιστροφή. 28.Ε.α.41-42 Κώδικας Φορολογίας Καπνού Άρθρ.3.-1. Δια την εν γένει διαδικασίαν βεβαιώσεως και εισπράξεως του καταβαλλομένου εις το Δημόσιον επί πλέον του ανωτάτου ορίου, καθαρού κέρδους είτε βάσει τριμηνιαίων είτε ετησίων δηλώσεων, εφαρμόζονται αι δια την φορολογίαν της Δ΄ Κατηγορίας των καθαρών προσόδων εκάστοτε ισχύουσαι διατάξεις, επιβαλλομένων εν περιπτώσει εκπροθέσμου δηλώσεως των εν τη φορολογία ταύτη προβλεπομένων προσαυξήσεων. 2.Εις περίπτωσιν παραλείψεως επιδόσεως των κατά το άρθρ. 2 του παρόντος προβλεπομένων δηλώσεων ή ανακριβείας των επιδοθεισών τοιούτων, ο Οικονομικός Έφορος βάσει του εξακριβουμένου καθαρού κέρδους της υποχρέου Καπνοβιομηχανίας, προβαίνει εις την εγγραφήν αυτής εις συμπληρωματικόν κατάλογον δια το πέραν του αναγνωριζομένου ανωτάτου ορίου, προκύψαν καθαρόν κέρδος, επιβάλλων άμα τας υπό των διατάξεων περί ανακριβείας ή παραλείψεως υποβολής δηλώσεων φόρου Δ΄ Κατηγορίας των καθαρών Προσόδων προβλεπομένας προσαυξήσεις, κατ’ αναλογίαν εφαρμοζομένων. 3.Κατά της τοιαύτης εγγραφής η Καπνοβιομηχανία δικαιούται να εγχειρίση ένστασιν εντός δέκα ημερών από της εις αυτήν κοινοποιήσεως του αποσπάσματος του καταλόγου, εκδικαζομένην υπό της κατά το άρθρ. 39 του Κώδικος Φορολογίας Καθαρών Προσόδων Επιτροπής εκδικάσεως ενστάσεων των Ανωνύμων Εταιρειών κατά την ενώπιον αυτής προβλεπομένην διαδικασίαν, ασχέτως του αν η ενισταμένη Καπνοβιομηχανία είναι ανώνυμος εταιρεία ή μη. 4.Κατά των κατά την προηγουμένην παράγραφον αποφάσεων επί των ενστάσεων επιτρέπεται έφεσις εκδικαζομένη ενώπιον του Ελεγκτικού Συνεδρίου, εντός προθεσμίας τριάκοντα ημερών από της κοινοποιήσεως των αποφάσεων τούτων. Εντός της αυτής προθεσμίας δικαίωμα εφέσεως έχει και ο Οικονομικός Έφορος κοινοποιών ταύτην εις τον ενδιαφερόμενον. Άρθρ.4.-(Μεταβατικαί διατάξεις).